b'\n_START_ARTICLE_\nLeon IV. Hazar\n_START_SECTION_\n\xc5\xbdivljenjepis=\n_START_PARAGRAPH_\nLeon IV. je  bil sin cesarja Konstantina V. in njegove prve \xc5\xbeene Irene Hazarske (Cicak). Njegov stari o\xc4\x8de po materini strani je bil hararski vladar Bihar. Leta 751 je bil  kronan kot o\xc4\x8detov socesar (kaisar). Leta 769 se je poro\xc4\x8dil z Ireno Atensko in leta 775 zasedel bizantinski prestol kot samostojen cesar._NEWLINE_Leta 776 je za socesarja okronal svojega sina Konstantina in zatrl prvega v nizu uporov, ki sta jih spro\xc5\xbeila njegova polbrata Kri\xc5\xa1tof in Nikefor. Oba zarotni\xc5\xa1ka kandidata za bizantinski prestol so oslepili, ostrigli in izgnali._NEWLINE_Leon se je med svojim kratkotrajnim vladanjem bojeval z Abasidskim kalifatom, v katerem je vladal al-Mahdi. Leta 776 in 778 je poslal svojo vojsko v Sirijo, abasidska vojska pa je kljub temu leta 776, 779 in 780 uspe\xc5\xa1no vdrla v Malo Azijo.  _NEWLINE_V nasprotju s svojim o\xc4\x8detom in starim o\xc4\x8detom je bil dokaj strpen do ikonodulov in je ponovno ustoli\xc4\x8dil ikonofilskega konstantinoplskega  patriarha. Na samem koncu svojega vladanja je leta 780 kljub temu aretiral in mu\xc4\x8dil nekaj svojih ikonodulskih uslu\xc5\xbebencev. Do Bolgarov je vodil podobno politiko kot njegov o\xc4\x8de. Pripravljal je pohod proti kanu Kardamu Bolgarskemu, vendar je umrl, \xc5\xa1e preden je dosegel kak\xc5\xa1en pomemben uspeh. _NEWLINE_Na Leonovo vladanje je imela velik vpliv \xc5\xbeena Irena, ki je po njegovi nenadni smrti postala skrbnica njunega sina in naslednika Konstantina VI..'